Thulsie-tweeling is 'regmatig' in hegtenis geneem | Maroela Media
Landdros Pieter du Plessis het gelas dat Brandon-Lee en Tony-Lee Thulsie se inhegtenisname en gevolglike aanhouding regmatig geskied het. Die tweeling, wat verlede maand in hegtenis geneem is, word daarvan beskuldig dat hulle 'n terreuraanval beplan het by die Amerikaanse ambassade in Suid-Afrika en by Joodse instellings in die land.
Die tweeling sou aanvanklik met hul borgtogaansoek begin, maar het besluit om die regmatigheid van hul inhegtenisname te bevraagteken. Die broers het aangevoer dat die polisie slegs 'n deursoekingslasbrief gehad het en hul inhegtenisname dus onwettig was. Die polisie het egter aangevoer dat hulle die verdagtes in hegtenis geneem het nadat daar op inkriminerende bewyse beslag gelê is.
"Die polisie het redelike redes gehad om hulle in hegtenis te neem," het Du Plessis gesê voordat hy versoek het dat die broers voortgaan met hul borgtogaansoek.
Adv. Annelene van den Heever, die tweeling se regsverteenwoordiger, het egter aan die hof gesê dat sy die saak na die hooggeregshof wil verwys. Wasiela Thulsie, die tweeling se ma, is deur familielede getroos ná Du Plessis se uitspraak.
Phindi Louw, woordvoerder van die Nasionale Vervolgingsgesag (NVG), het buite die hof die uitspraak verwelkom. "Ons het heeltyd volgehou die tweeling se inhegtenisname was wettig."
Die tweeling moet weer Vrydag in die hof verskyn en bly in aanhouding.
Geen genade vir mense wat wil doodmaak nie!!!!
Annelene van den Heever, ter wille van die moontlikheid dat jy dalk hier lees, as daardie tweeling op jou aandrang vrygelaat word en hulle bewys hulself skielik deur massamoordenaars te wees, sal jy dit moet verwerk.
Geen Genade, ek stem saam met jou. Ek kan nie verstaan hoe hoogs opgeleide mense wat tog seker 'n onderdskeid tussen reg en onreg kan tref, sulke terroriste in 'n hof kan verteenwoordig nie. Geld spreek nouse dae harder as die waarheid. Wonder hoe slaap diesulkes snags.
Ongelukkig word daar meer waarde aan geld geheg as aan mense lewens. Hoe leef iemand met hul gewete saam wanneer hul weet dat persone massamoorde op onskuldige mense beplan en uitvoer en diesulkes dan deur tegniese skuiwergate probeer loskry?
Ek kan net saamstem, ek is so dankbaar dat die waarheid geseevier het sover. Ek kan ook nie glo dat 'n regsgeleerde met soveel studie en mense kennis, wragtig in jou beroep moet jy darem noual die kennis opgebou het, sowaar kom en met 'n skuiwergat die 2 probeer loskry, werklik daarmee sê jy vir die wêreld, ek is heeltemal okay met die 2 seuns se dade en dinge, jy is tegnies een van hulle. Sjoe dink bietjie daaroor dame, pleks van lei hul in verantwoordelikheid vat, maar ai die geldjies is sooo lekker, grootste huis, mooiste karre maak meer… Lees meer »